Jakso 23: Jumala keskellämme
On siunaus saada tulla Jerusalemiin -
ylistämään Jumalaa yhdessä eri maista tulleiden uskovien kanssa.
Rukoilkaa pastori Tomin, Katen ja koko järjestäjätiimin puolesta.
Siunatkoon Jumala sinua, Tom, ja antakoon pitkän elämän.
Aamen.
Tänään haluan puhua teille Jumalan ilmestysmajasta tavalla, -
jota emme yleensä tule ajatelleeksi.
Liitämme Daavidin majan ylistykseen ja rukoukseen.
Tänään mietimme sitä, -
mitä tarkoittaa se, että Herra asuu kansansa keskellä.
Rukoillaan ensin.
Taivaallinen Isämme, kaikki kunnia kuuluu sinulle.
Sinä yksin olet Jumala.
Viihdymme läsnäolossasi.
Tule palvelemaan meitä. Avaa silmämme.
Auta meitä ymmärtämään sydäntäsi ja ajan merkkejä.
Auta meitä nousemaan siihen asemaan, johon meitä kutsut.
Sinä olet uskomme alkaja ja täyttäjä.
Tapahtukoon tahtosi, Jeesuksen nimessä, aamen.
Yrittäkää pysyä kärryillä.
Meillä on vain tunti aikaa käsitellä tätä suurta aihetta.
Pitäkää korvanne auki, ja tehkää samalla muistiinpanoja.
1. Moos. 1:1-2 sanotaan: -
"Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä."
Tämän on ensimmäinen kuva, -
jonka Jumala antaa maanpäällisestä luomistyöstä.
Hän loi taivaan ja maan, mutta maa oli tyhjä.
Maa oli täynnä pimeyttä, ja Pyhä Henki liikkui kaiken päällä.
Raamatun ensimmäisen luvun loppuun mennessä -
koko tilanne oli muuttunut.
Maa ei ollut enää tyhjä, vaan täynnä lintuja ja eläimiä.
Maa ei ollut muodoton, vaan sitä ympäröi meri ja taivas.
Siinä oli vuoria ja laaksoja.
Maa ei ollut pimeyden peitossa, koska Jumala oli luonut valon.
Hän sanoi: "Tulkoon valkeus". Ja valkeus tuli.
Se pimeys ei ollut pimeyttä, jonka me tunnemme.
Nykyinen pimeys saa valoa auringosta, kuusta ja tähdistä.
Kaikki ensimmäisessä jakeessa mainitut elementit muuttuivat, -
kaikki paitsi Pyhän Hengen läsnäolo.
Jumalan Henki liikkui yhä syvyyden päällä.
Se oli Jumalan suunnitelmien mukaista.
Hän halusi, että koko luomakunta voisi pysyä Pyhässä Hengessä.
Hän halusi, että eläisimme Pyhän Hengen täyttämässä ilmapiirissä.
Kalat pysyvät vedessä, ja meidät luotiin pysymään Pyhässä Hengessä.
Aamen? Aika hiljaista...
Kiitos kuuluu Jumalalle. Kertokaa se vierustoverille.
Katsokaa häntä silmiin ja sanokaa, -
että kunnia kuuluu Jumalalle.
Aamen.
Toinen asia löytyy jakeesta 1. Moos 2:7.
Jumala oli luonut kaikki muut olennot, -
kuten eläimet ja kasvit.
Osan hän loi käyttämättä käsiään.
Hän sanoi "Tulkoon kaloja", ja kaloja tuli.
Osan hän teki käsillään maasta.
1. Moos. 1:26 "Ja Jumala sanoi: "Tehkäämme ihminen kuvaksemme, -
kaltaiseksemme; ja vallitkoot he meren kalat ja taivaan linnut..."
1. Moos. 2:7: "Silloin Herra Jumala teki maan tomusta ihmisen -
ja puhalsi hänen sieraimiinsa elämän hengen, ja niin ihmisestä tuli -
elävä sielu."
Jumala puhalsi ihmisen sisään jotain, -
joka tuli suoraan Jumalan sisimmästä.
Jumala-materiaalista tuli osa ihmisen sisintä.
Ihmisen sisällä on jotain, mitä ei löydy muista olennoista.
Muut luodut eivät voi edes imitoida sitä.
Se on lähtöisin Jumalasta, eikä se ole osa luomakuntaa.
Sitä vuodatettiin ihmiseen, ja se teki ihmisestä elävän sielun.
Tässä ei puhuta samanlaisesta elämisestä kuin vaikka lehmillä.
Lehmät ovat elossa, mutta ne eivät ole samalla tavalla eläviä.
Pysyttekö kärryillä?
Linnut, kalat ja eläimet ovat elossa, -
mutta niiltä puuttuu tämä elävä elämä.
Jumala kielsi Aadamia syömästä hyvän ja pahan tiedon puusta.
Jos he söisivät siitä, he kuolisivat.
Kun ihmiset maistoivat hedelmää, tuo elämä, -
joka on eläinten elämää ylempää, loppui.
Ihmiset jatkoivat elämää ilman tuota taivaallista elämää.
Millaista taivaallinen elämä oli?
Se pulppusi Jumalan olemuksesta.
Sen kautta Jumala pystyi olemaan ihmisten seurassa tavalla, -
jolla hän ei voi olla kenenkään muun olennon seurassa.
Ps. 8:4-5 "Kun minä katselen sinun taivastasi, sinun sormiesi tekoa, -
kuuta ja tähtiä, jotka sinä olet luonut, niin mikä on ihminen, -
että sinä häntä muistat, tai ihmislapsi, -
että pidät hänestä huolen?"
Tässä käytetään samaa sanaa kuin silloin, -
kun puhutaan miehen yhtymisestä vaimoonsa.
Siinä puhutaan yhdeksi tulemisesta.
Ps. 8:6-7 "Ja kuitenkin sinä teit hänestä lähes jumal'olennon...
panit hänet hallitsemaan kättesi tekoja..."
Yritän edetä nopeasti, -
koska tämä ei ole pääpointtini.
Nämä kaksi asiaa olivat alusta alkaen Jumalan suunnitelmissa.
Ensinnäkin, koko luomakunnan tuli pysyä ja elää -
Pyhän Hengen läsnäolossa.
Toiseksi, hän halusi ihmisen, jonka hän asetti kaiken valtiaaksi, -
voivan kokea Jumalan läsnäolon sisimmässään -
ja olla sopusoinnussa Jumalan tahdon ja suunnitelman kanssa.
Hän olisi yhteydessä Jumalaan.
Jumalan sydämen ajatukset välittyisivät ihmisen sydämelle.
Kun Jumala loi eläimet, hän toi ne Aadamin luokse nimeämistä varten.
1. Moos. 2:19 "Ja niinkuin ihminen nimitti kunkin elävän olennon, -
niin oli sen nimi oleva."
Jumalan Henki paljasti hänelle, -
mitä oli Jumalan sydämellä, ja hän lausui sen julki.
Sanotteko aamen?
Nämä ovat ydinasioita, -
joiden kautta voimme alkaa ymmärtää ilmestymajaa ja Daavidin sydäntä.
Ei ole kyse ainoastaan rukoilevasta sydämestä, -
vaan sydämestä, joka yhtyy Jumalaan ja haluaa olla häneen yhteydessä -
ja joka kuuntelee Jumalaa ja antaa Jumalan elämän virrata lävitseen.
1. Moos. 1:26 "Tehkäämme ihminen kuvaksemme... Ja vallitkoot he..."
Kerron teille viidestä elämänalueesta, -
joiden ymmärtämistä tarvitaan Jumalan valtakunnan edistämiseen.
Ensimmäinen niistä on palvonta.
Tarkoitan tällä kaikkea, mitä ihmi- set tekevät palvoakseen Jumalaa, -
epäjumalia tai demoneita.
Se voi olla laulua, kumartumista, lahjojen antamista tai uhraamista.
Tekivät he mitä tahansa, -
kutsun sitä palvomiseksi.
Sitä voidaan kutsua myös uskonnoksi tai uskonnollisuudeksi.
Toinen asia on perhe.
Sillä tarkoitan perhettä, seksuaalisuutta, -
vanhemmuutta ja kotia.
Perhe tarvitsee itselleen kodin.
Kolmas asia on talous.
Kun Jumala loi luomakunnan Raamatun ensimmäisessä luvussa, -
hän antoi ihmiselle vallan hallita.
Heidän tuli lisääntyä ja täyttää maa.
Tässä ei puhuta ainostaan biologisesta lisääntymisestä, -
vaan myös luonnonvarojen jalostamisesta -
tuottavaan muotoon.
Luomakunta on täynnä Jumalan luomia raaka-aineita.
Ihminen on onnistunut valjastamaan jopa tuulen tekemään tuottoa.
Tuulimyllyt tuottavat sähköä.
Entä onko ihminen valjastanut auringonvalon ja joet käyttöönsä?
Jumala halusi, että ihminen saa koko luomakunnan tuottamaan.
Muistatteko talenttivertauksen?
Jumala halusi, että ihmiset lisääntyvät.
Neljäs asia on hallinto.
Sillä tarkoitan kaikkea johtamista perheestä kansakunnan johtamiseen.
Jumala loi ihmisen hallitsemaan ja johtamaan.
Jos hän ei voi hallita itseään, hän ei voi hallita ketään muutakaan.
Viides asia on arvomaailma.
Arvomaailmalla tarkoitan sitä, mitä pidetään oikeana ja vääränä.
Jumala ei halunnut, että määrittelisimme arvomme itse.
Hän halusi sanella ne meille.
Hän ei halunnut ihmisen syövän hyvän ja pahan tiedon puusta.
Jeesus sanoi, ettei ihminen elä ainoastaan leivästä, -
vaan jokaisesta sanasta, joka lähtee Jumalan suusta.
Jumalan Sana luo meille arvopohjan. Se erottaa sielumme hengestä.
Se määrittää, mikä on oikein ja väärin.
Ensiksi puhuimme Pyhästä Hengestä ilmassa ja ihmisen sydämessä.
Sitten puhuimme yhteiskunnan eri vaikutuspiireistä.
Mikään noista vaikutuspiireistä ei ole ihmisen keksintöä.
Ihminen ei keksinyt palvontaa. Hänet luotiin palvomaan.
Jos hän menettää yhteyden Jumalaan, hän alkaa palvoa epäjumalia.
Ihminen ei keksinyt avioliittoa, vaan Jumala näki sen hyväksi.
Se on lahja Jumalalta.
Ihminen ei pyytänyt luonnonvaroja.
Ne olivat olemassa jo ennen ihmisen luomista.
Jumala käski ihmisen lisääntyä ja hallita luomakuntaa.
Ihminen ei keksinyt hallitsemista. Jumala teki hänestä hallitsijan.
Ihminen ei pyytänyt Jumalan arvomaailmaa.
Paholainen viekotteli ihmiset sillä, minkä Jumala oli jo antanut.
"Jumala tietää, että kun syötte tästä puusta, muututte Jumaliksi."
Jumala oli kuitenkin jo antanut ihmiselle tämän tiedon.
Pitäkää nämä asiat mielessänne.
Ajatelkaa elämää Eedenin puutarhassa.
Jumala käyskenteli ihmisten seurassa.
Kun ihmiset lankesivat syntiin, 1. Moos. 3. luvussa, -
Jumala tuli heti alas Eedeniin.
Hän ei ollut vihainen.
Hän etsi Aadamia, koska hän halusi olla tämän seurassa.
Aadam ja Eeva kuitenkin pakenivat hänen läsnäoloaan.
Hän tuli heidän luokseen, mutta he juoksivat pakoon.
He olivat tajunneet olevansa alasti.
Jumala kysyi, olivatko he syöneet kielletyn puun hedelmää.
Aadam syytti tapahtuneesta Eevaa, joka taas syytti käärmettä.
Jokin ihmisen sisällä sammui.
Jotain hävisi puutarhan ympäristöstä.
Jumalan läsnäolo vedettiin pois ihmisten elämästä.
Ihmiset olivat langenneet paikkaan, jossa Jumalaa ei voinut enää kokea.
Pyhä Henki ei hävinnyt, koska hän on läsnä kaikkialla.
Ihmisen kyky kokea hänen läsnäolonsa otettiin pois.
Se oli seurausta ihmisen kapinasta.
Alussa maailma oli kaunis paikka, -
joka oli täynnä Pyhän Hengen läsnäoloa.
Ihmisen sisällä asui Jumalan Henki, ja hän johdatti koko luomakunnan -
seuraamaan Jumalan tahtoa.
Yhtäkkiä kaikki muuttui.
Kun Pyhä Henki poistui, demoniset voimat tulivat tilanne.
Pahuuden läsnäolo tuli tilalle, ja pimeys otti vallan.
Ihminen alkoi elää pimeyden valtakunnassa.
Se oli sisäistä pimeyttä, -
koska sisällä ei ollut enää Jumalan Henkeä.
Ihminen oli kadotettu, kuollut, ja Jumalan kirkkautta vailla.
Jumalan halu olla ihmisten lähellä oli niin vahva, -
että hän keksi tapoja päästä ihmisten luokse.
Uhraaminen oli selkein Jumalan perustama järjestelmä.
Uhraamisesta aletaan puhua 1. Moos. kirjan 4. luvussa.
Kain ja Aabel toivat Jumalalle uhreja.
Kuka käski heidän tehdä niin?
Hepr. 11:4 sanoo: -
"Uskon kautta uhrasi Aabel Juma- lalle paremman uhrin kuin Kain..."
Room. 10:17 "Usko tulee siis kuulemisesta, mutta kuuleminen -
Kristuksen sanan kautta."
Aabel sai uhraamisohjeet Jumalalta, ja hänen uhrinsa oli mieluinen.
Entä Kain? Kuuliko hänkin Jumalalta?
Kun hänen uhriaan ei hyväksytty, hän vihastui.
1. Moos. 4:6-7 "Ja Herra sanoi Kainille: "Miksi olet vihastunut, -
ja miksi hahmosi synkistyy? Eikö niin: jos teet hyvin, voit -
kohottaa katseesi, mutta jos et hyvin tee, niin väijyy synti -
ovella, ja sen halu on sinuun, mutta hallitse sinä sitä!"
Kain siis tiesi, mikä oli oikein.
Jos hän olisi toiminut sen mukaan, hänen uhrinsa olisi otettu vastaan.
Myös Kain oli kuullut Jumalalta, mutta hän oli tehnyt toisin.
Jumala siis teki selväksi, millaista yhteyttä hän halusi.
Kun Aabel antoi oikean uhrin, Jumala tuli alas.
Aina, kun tarjotaan oikea uhri, Jumala astuu alas.
Hän astuu alas.
Maailma oli siis täynnä pimeyttä, ja pahat voimat olivat valloillaan.
Muistakaa listä viidestä elämänalueesta.
Palvonta, perhe, talous, hallitus ja arvomaailma.
Nämä ovat Jumalan asettamia vaikutuspiirejä.
Ne ovat joko Jumalan valtakunnan tai pimeyden valtakunnan alaisia.
Kuinka ne voivat olla Jumalan valtakunnan alaisuudessa?
Siten, että toteutamme hänen tahtoaan, -
ja annamme Jumalan periaatteiden toteutua palvonnassamme, -
perheessämme, taloudenhoidossamme, -
hallituksessamme ja arvomaailmassamme.
Tai sitten voimme antaa vallan pimeyden valtakunnalle.
Voimme alkaa palvoa epäjumalia ja pahoja henkiä.
Voimme alkaa palvoa kuolemaa.
Silloin annamme kaiken vihollisen haltuun.
Voimme antaa pimeyden tunkeutua perheisiimme.
Voimme harjoittaa Jumalan tahdon vastaisia seksisuhteita, -
kuten avioliiton ulkopuolista seksiä, homoseksuaalisuutta, -
eläimiin sekaantumista ja insestiä.
Voimme toimia vastoin Jumalan periaatteita.
Voimme kasvattaa lapsemme ilman Jumalan periaatteita.
Emme toteuta Jumalan valtakunnan vanhemmuutta, eivätkä lapsemme -
etsi Jumalaa, vaan omia halujaan.
Voimme hoitaa talouttamme Jumalan valtakunnan keinoin, -
tai sitten voimme antaa ahneuden ja itsekkyyden johtaa talouttamme.
Voimme riistää toinen toisiamme.
Näemme sen yhteiskunnassamme.
Sama koskee hallintoa ja arvomaailmaa.
Voimme omaksua Jumalan arvomaailman, -
tai sitten voimme tehdä, mitä tahdomme, ja sanoa sitä hyväksi.
Nämä viisi aluetta ovat aina jomman kumman valtakunnan hallussa.
Kun ihmiskunta lankesi syntiin, -
nämä kaikki alueet joutuivat pimeyden valtakunnan alaisuuteen.
Koska ihminen luotiin olemaan yhteydessä Jumalaan, -
ja koska Jumalan tarkoitus oli elää ihmisten keskuudessa, -
Jumala loi ihmisen sydämen avautumaan palvonnan yhteydessä.
Kun Jumala astuu ihmisen sydämeen, Jumalan luonne, Jumalan Sana -
ja Jumalan tahto alkavat juurtua ihmisen sydämeen.
Jumalasta välittyy myös voimaa.
Enkeli sanoi Marialle, että Jumalan sanoissa on voimaa.
Kun sydämemme saa ilmestyksen Jumalan tahdosta ja Sanasta, -
saamme myös voiman toteuttaa Jumalan antaman käskyn.
Raamatun mukaan Jumala vaikuttaa meissä tahtomisen ja tekemisen.
Kun ihminen palvelee kivistä epäjumalaa, -
joka ei ole elossa, -
vihollinen alkaa matkia Jumalaa.
Vihollinen osaa pukeutua valkeuden enkeliksi.
Hän alkaa esiintyä Jumalana, ja se saa ihmisen avaamaan sydämensä -
ja asettumaan alttiiksi demonisen voiman vaikutuksille.
Pyhän Hengen kautta ihmiseen siirtyy elämää -
ja Jumalan tahdon ymmärtämistä.
Demoniset voimat siirtävät ihmiseen pimeyden viisautta, -
pahoja haluja ja Jumalan Sanan vastaisia neuvoja.
Ne antavat ihmiselle myös voimaa toteuttaa saamiaan neuvoja.
Ne antavat uskoa ja sinnikkyyttä niiden toteuttamiseen.
Siksi syntiset ihmiset ajautuvat noudattamaan pahoja neuvoja.
Siksi Jumala vihaa epäjumalanpalvontaa.
Epäjumalanpalvonnan vaikutukset eivät rajoitu uskonnon alueelle, -
vaan leviävät myös avioliittoon, seksuaalisuuteen ja vanhemmuuteen.
Se saastuttaa koko perheen.
Se alkaa vaikuttaa taloudessa, hallinnossa ja arvomaailmassa.
Se, mitä palvomme, avaa sydämemme vastaanottamaan -
kaiken turmelevia neuvoja.
Heiluttakaa käsiänne, jos olette vielä kärryillä.
Kuvitelkaa, millainen tämä maailma on.
Kaikki ovat Jumalan kirkkautta vailla.
Kaikki maailman kansat palvoivat epäjumalia.
Ne uhrasivat lapsiaan epäjumalille.
Ne makasivat eläinten kanssa ja harrastivat insestiä.
Siksi Jumala valitsi itselleen omaisuuskansan, Israelin.
Vain yksi asia erottaa Israelin muista kansoista.
Jumala teki sen kanssa liiton.
Israelista tuli hänen kansansa, ja hänestä Israelin Jumala.
Se ei saanut pitää muita Jumalia eikä oppia pakanoiden tapoja.
Se ei saanut saastuttaa itseään muiden kansojen epäjumalilla.
Israel ei saanut myydä sydäntään pimeydelle.
Jumala halusi opettaa sille oikean tien jokaisella elämänalueella, -
koskien palvontaa, perhettä, seksuaalisuutta, vanhemmuutta, -
taloutta ja hallintoa.
Hän todella teki sen Raamatussa.
3. Moos. 18. luku on täynnä seksuaalisäädöksiä.
Jumala kieltää tekemästä samoja syntejä kuin muut kansat.
Älä anna miehen maata miehen kanssa, niin kuin pakanat tekevät.
Älä anna naisen maata eläimen kanssa. Se on pahuutta.
Älkää saastuttako itseänne.
Herran nimi olkoon ylistetty.
Jumala antoi Israelille lain Siinain vuorella.
Hän otti leeviläiset omaksi perintöosakseen.
Kaikki muut sukukunnat saivat maapalasen, -
mutta leeviläiset olivat pappeja.
Leeviläisten tehtävä oli uhrata uhreja.
Uhrit tuovat Jumalan läsnäolon.
Leeviläisten piti uhrata uhreja päivin ja öin.
Jumala halusi pysyä aina kansansa keskellä.
Jumala on alusta asti halunnut pysyä kansansa luona.
Toivottavasti alatte ymmärtää, -
ettei ilmestysmaja merkitse vain laulamista, -
vaan palaamista läheiseen yhteyteen Jumalan kanssa.
Tämän takia Jumala valitsi kokonaisen sukukunnan -
palvelemaan häntä päivin ja öin ja toimimaan koko kansan sydämenä.
Ylistäkää Herraa.
Se oli Jumalan tahto.
Erämaavaelluksen aikana Jumala oli kansansa keskellä.
Lehtimajanjuhlassa muistellaan erämaavaellusta ja sitä, -
kuinka Jumala asui ihmisten keskellä.
Kun tulenpatsas liikkui, kansa seurasi sitä.
Päivällä heitä johti pilvenpatsas, yöllä tulenpatsas.
Jumala haluaa olla kansansa luona.
Hän haluaa, että hänen kansansa seuraa hänen johdatustaan.
Siinä on ilmestysmajan ydin.
Jumala kertoi, mitä tapahtuisi seuraavaksi.
Neitsyt tulisi raskaaksi, ja pojan nimeksi tulee Immanuel.
Nimi tarkoittaa "Jumala kanssamme", ja sitä Jumala kaipaa.
Hän haluaa pysyä kansansa luona.
Miksi Daavidilla oli niin vahva yhteys ilmestysmajaan?
Hän oli ensimmäinen, joka halusi tuoda Jumalan läsnäolon lähelleen.
Hän halusi viettää jokaisen hetken Jumalan kanssa.
Hän halusi kokea Jumalan läsnäolon.
Hän järjesti niin, että Jumalaa palveltiin ympärivuorokautisesti.
Jumalaa ylistettiin ja rukoiltiin. Hänen kasvojaan etsittiin.
Kyse oli Jumalan läsnäolon kutsumisesta ihmisten luo.
Jatkan seuraavaan asiaan.
Mitä Jeesus vastasi Natanaelille, -
kun Natanael kutsui häntä rabbiksi ja messiaaksi?
Jeesus sanoi, että Natanael uskoi, koska Jeesus oli sanonut -
nähneensä tämän viikunapuun alla.
Jeesus sanoo, että Natanael tulee näkemään taivaan avoinna -
ja enkelten tulevan hänen luokseen.
Se oli Jeesuksen unelma.
Hän ei tullut maailmaan, jotta voisimme tehdä, mitä tahdomme.
Hän tuli tuomaan meidät Jumalan läsnäoloon.
Hän halusi, että pääsemme olemaan taivaan ja maan kohtauspisteessä.
Hän halusi, että koemme taivaan maan päällä -
ja enkelten todellisuuden.
Se oli Isän tarkoitus jo alussa, ja sitä Jeesus tuli tuomaan.
Jeesus vaelsi avoimen taivaan alla, ja enkelit palvelivat häntä.
Jeesus käski Pietaria laskemaan miekkansa, -
koska Jeesus pystyi halutessaan kutsumaan apuun enkelilegioonan.
Heiluttakaa kättänne, jos olette vielä mukana.
Nyt haluan puhua seurakunnasta.
Jeesus sanoi seurakunnalle...
Mitä Jeesus teki ylösnoustuaan?
Hän puhalsi opetuslasten päälle ja kehotti ottamaan vastaan Hengen.
Muistuuko mieleenne 1. Mooseksen kirjan 2. luku?
Jae 7: "Ja puhalsi hänen sieramiinsa elämän hengen..."
Jeesus puhalsi opetuslapsiin päin ja pyysi ottamaan Hengen vastaan.
Jotain Jumalan sisältä siirtyi ihmiseen.
Se on jotain, mikä ei ole osa luomakuntaa.
Tämä elämä ei ole eläimen elämää, vaan Jumalan elämää.
Se on ikuista elämää. Se ei kuole.
Se on se katoamaton siemen, -
jota itse emme voisi koskaan saada takaisin sen menetettyämme.
Saimme sen takaisin.
Jeesus käski opetuslapsia pysymään Jerusalemissa siihen asti, -
kunnes he saisivat lahjan Isältä.
Ap.t. 1:8 "Kun Pyhä Henki tulee teihin, niin te saatte voiman..."
Jeesus puhalsi Hengen opetuslasten sisimpään.
Sitten hän pyysi odottamaan, kunnes heidän ylleen tulisi voima.
Kun saatte Pyhän Hengen, saatte myös voiman todistaa.
Miksi Raamattu meitä kutsuu?
Pyhän Hengen temppeliksi.
Olemme Pyhän Hengen maja.
Kun Pyhä Henki on sisimmässäsi, olet Herran temppeli tai maja.
Vanhan testamentin ilmestysmaja ei ollut rakennuksessa, vaan teltassa.
Sitä siirreltiin paikasta toiseen. Sen sijainti ei ollut tärkeä.
Tulee aika, jolloin he eivät enää palvo Jumalaa Jerusalemissa, -
koska Jumala on Henki, ja häntä palvotaan Hengessä ja totuudessa.
Paikalla ei ole väliä, koska Jumala on kanssamme.
Seuraamme häntä paikasta toiseen. Hän on kanssamme.
Lähetyskäsky kehottaa tekemään opetuslapsia kaikista kansoista.
Kansat palvovat epäjumalia.
Ne ovat moraalittomia ja ahneita.
Ne väärinkäyttävät valtaansa ja riistävät köyhiltä.
Ne ovat vaihtaneet Jumalan arvot pahoihin arvoihin.
Mitä tarkoittaa niiden opetuslapseuttaminen?
Se tarkoittaa kansojen kahleiden katkaisemista, -
niiden tuomista Jumalan yhteyteen ja sitä, -
että niille opetetaan kaikesta, mitä Jumala on puhunut.
Se koskee Jumalan palvontaa, avioliittoja, vanhemmuutta, -
taloudenhoitoa ja johtajuutta.
Jeesus opetti, että nämä alueet kuuluvat Jumalan valtakuntaan.
Luuk. 22:25 "Kansojen kuninkaat herroina niitä hallitsevat...
Mutta älkää te niin..."
Jumalan valtakunnassa suuret palvelevat vähäarvoisempia.
Hän opetti kaikesta, ja sitten käski meitä opettamaan kansoja.
Etenen seuraavaan asiaan.
En lue kaikki jakeita, mutta haluan, että te luette ne.
Käydään läpi Apostolien tekoja.
Ajatelkaa helluntaina syntynyttä alkuseurakuntaa.
3000 ihmistä pelastui yhtenä päivänä.
Muutama päivä tämän jälkeen pelastui vielä 5000.
Joka päivä pelastui lisää.
Sen jälkeen Raamattu kertoo, että seurakunta kasvoi päivittäin.
Minkä kokoinen alkuseurakunta oli jäsenmäärältään?
Se oli megakirkko.
8000 jäsentä viikossa.
Sen jälkeen jäsenmäärä vain lisääntyi.
Se oli paikallisseurakunta.
Paikallisseurakunta toimii yhden johtotiimin alaisuudessa.
Se toimii Jumalan antamassa auktoriteetissa.
Se palvelee seurakunnan jäseniä ja heidän perheitään.
Se tekee myös evankeliointityötä.
Uskoontulleet otetaan sisälle seurakuntaan ja opetuslapseutetaan.
Heille opetetaan Kristuksen vapaudesta, ja heitä parannetaan.
Heitä opetetaan elämään Kristuksen elämää.
Heitä opetetaan tuomaan Jumalan valtakunta perhe-elämän keskelle.
Paikallisseurakunta ei kuitenkaan hallitse jokaista mainitsemaamme -
viittä elämänaluetta.
Se hallitsee vain jumalanpalvelusta ja perhe-elämää, sekä taloutta.
Seurakunnan toiminta rajoittuu yksittäisten kristittyjen elämään.
Sillä ei ole voimaa ratkaista talouselämän ongelmia -
eikä huonoa lainsäädäntöä.
Pastorit eivät opeta niistä.
On harvinaista tavata pastori, joka taistelee henkivaltoja vastaan -
kansallisella tasolla, joka opettaa oikeudenmukaisuudesta -
ja joka saarnaa rasismia vastaan.
Jumala ei ole antanut paikallis- seurakunnalle sitä auktoriteettia.
Paikallisseurakunta on Jumalan maja, -
joka vetää Jumalan läsnäoloa puoleensa.
Kuuntelemme häntä, koemme hänen voimansa ja parannumme.
Se näkyy elämässämme.
Siitä alkaa sellaisen armeijan kokoaminen, -
joka pystyy valloittamaan kansakuntia.
Paikallisseurakunta ei siihen pysty, -
koska nämä viisi elämänaluetta ovat pimeyden vallassa.
Erämaavaelluksen aikana ja Daavidin elinaikana -
Jumala asui kansansa luona ja vaikutti omiensa koko elämään.
Uuden testamentin pitäisi vaikuttaa kaikkiin elämänalueisiin, -
hallintoa, talouselämää, kulttuuria ja koulutusjärjestelmää myöten.
Jumalan valtakunnan tulisi koskettaa kaikkea.
Kerron teille neljästä seurakunnan kasvun tasosta.
Seurakunnan kasvu tarkoittaa monille jäsenmäärän kasvua.
Pastorit visioivat, kuinka heidän väkimääränsä kasvaa tuhanteen.
Tänään kuitenkin haluan puhua auktoriteetin kasvusta.
Sellaisesta auktoriteetista, jolla edistetään Jumalan valtakuntaa, -
valloitetaan kansakuntia ja tuodaan taivas maan päälle.
Jumala haluaa palauttaa ennalleen Daavidin majan.
Hän ei kaipaa pelkkää telttaa.
Tarkoitukseni ei ole puhua halventavasti rukouspaikoista.
Meillä on rukousvuori, jolla rukoillaan ympäri vuorokauden.
Haluaisin kuitenkin nähdä teidän laajentavan näkyänne.
Jumala haluaa palauttaa Raamatun ensimmäisen luvun tilanteen.
Pyhän Hengen läsnäolo täytti koko maan.
Hab. 2:14 "Sillä maa on oleva täynnä Herran kunnian tuntemusta, -
niinkuin vedet peittävät meren."
Hän tulee vuodattamaan Henkensä kaiken lihan päälle.
Oli paikallisseurakunta sitten pieni tai suuri jäsenmäärältään, -
sen auktoriteettitaso on kuitenkin sama.
Pastorit miettivät, kuinka he voisivat palvella seurakuntalaisia.
Miten heitä voitaisiin neuvoa, vapauttaa ja parantaa?
Kuinka he voisivat menestyä ja olla vapaampia?
Siitä pastorit unelmoivat.
Kuinka voitamme lisää sieluja? Kuinka teemme heistä opetuslapsia?
Harvemmin mietitään sitä, miten opetuslapseuttaa kokonaista kansaa.
Pastori Langton Gats puhui siitä, -
kuinka Afrikan rikkaudet ovat pahojen käsissä.
Siellä on kultaa, timantteja ja öljyä.
Nigeria myy raakaöljynsä ja joutuu ostamaan kalliita polttoaineita.
Se liittyy sopimukseen, jota ei voi muuttaa.
Se on epäoikeudenmukaista.
Paikallisseurakunta ei kuitenkaan pysty muuttamaan sitä.
Toinen seurakunnan kasvutaso on se, kun se ei enää ole paikallinen.
Ap.t. 8. luvusta eteenpäin seurakuntaa vainotaan.
Raamattu kertoo, että vainojen tultua kaikki uskovat, -
apostoleja lukuunottamatta, hajaantuivat.
Kaikki katosivat.
Miltä seurakunta nyt näytti?
Vain apostolit olivat jäljellä.
Satoja tuhansia jäseniä käsittänyt seurakunta kutistui -
muutamaan kypsään ja voimalliseen mieheen.
Nämä miehet tunsivat Jeesuksen, mutta ryhmä oli todella pieni.
Oliko tämä seurakunta vähempiarvoinen? Ei.
Raamattu kertoo, että hajaantuneet uskovat julistivat ilosanomaa.
He julistivat sitä kaikkialla.
Yhdessä paikassa ollut megakirkko alkoi laajentua.
Se synnytti monta pienempää seurakuntaa -
ympäri Juudeaa ja Samariaa.
Taivas ei murehtinut tapahtunutta.
Ihmisistä saattoi näyttää, että seurakunta epäonnistui.
Taivaassa kuitenkin iloittiin uusien maiden valloituksesta.
Seurakunta laajeni Jerusalemista.
Jeesus sanoi, että heistä tulisi todistajia Jerusalemiin, Juudeaan -
ja Samariaan, ja noihin paikkoihin he todella päätyivät.
Kaikki meni Jumalan suunnitelman mukaan.
Seurakunta jakaantui tuhansiksi pieniksi seurakunniksi.
Jumalan silmissä ne muodostivat yhden seurakunnan.
Seurakunnan johdon täytyi muuttaa ajattelutapaansa.
Apostolit eivät enää voineet jäädä temppeliin, vaan piti jakaantua.
Pietari ja Johannes lähetettiin Samariaan auttamaan Filippusta.
Siellä oli paljon työtä.
Luku 9 kertoo, että Pietari matkusteli ympäri Israelia.
Hän kierteli eri seurakunnissa opettamassa.
Seurakunta oli muuttanut muotoaan.
Se oli muuttunut megakirkosta pieniksi seurakunniksi.
Ne olivat paikallisseurakuntia, -
eivät mitään sen ihmeellisempää.
Ne eivät saaneet suurta auktoriteettia.
Auktoriteetti oli yhä sama. Ilosanoma oli yhä sama.
Opetetaanko teidän seurakunnissanne jotain muuta?
Kansakuntien valloittamisesta puhutaan vain konferensseissa.
Seurakunnissa puhutaan vain Jumalan rakkaudesta ja siunauksista.
Siinä ei ole mitään väärää, -
koska se sopii paikallisseurakunnan saamaan auktoriteettiin.
Aamen?
Sitten tapahtui jotain. Lähestyn loppua.
Luku 10 kertoo siitä, kuinka Pietari tuli Joppeen.
Nykyään kutsumme sitä Jaffaksi.
Hän asettuu asumaan nahkurin luokse.
Pietari rukoilee ja paastoaa, ja kun paasto on loppumaisillaan -
ja hän nousee katolle, hän näkee näyn.
Näyssä hänen eteensä tuodaan saastaisia eläimiä.
Ääni käski syömään, mutta Pietari kieltäytyi syömästä saastaista.
"Minkä Jumala on puhdistanut, sitä älä sano epäpyhäksi", sanoi ääni.
Sitten Pietari sai kuulla, että kaksi miestä etsii häntä.
Herra käski hänen tehdä, mitä miehet käskivät.
Miehet sanoivat tulleensa Korneliuksen luota.
Hän ei ollut juutalainen, vaan roomalainen.
Hän kuitenkin rakasti Jumalaa ja antoi almuja.
Enkeli käski häntä kutsumaan Pietarin.
Kun Pietari tuli Korneliuksen luo, hän kysyi, mitä asia koski.
Kornelius alkoi kertoa tarinaa enkeli-ilmestyksestä.
Ap.t. 10:34-35 "Niin Pietari avasi suunsa ja sanoi: "Nyt minä -
totisesti käsitän, ettei Jumala katso henkilöön, vaan että -
jokaisessa kansassa se, joka häntä pelkää ja tekee vanhurskautta, -
on hänelle otollinen."
Se oli suuri ilmestys, -
koska siihen asti seurakunnat olivat kasvaneet, -
mutta apostolit eivät olleet julistaneet ilosanomaa pakanoille.
Ilosanoma koski pelkästään juutalaisia.
Apostolit eivät tienneet, kuinka pakanoihin tulisi suhtautua.
Pakanat ja juutalaiset eivät syöneet yhdessä.
Juutalaiset eivät astuneet pakanoiden koteihin.
He eivät ylistäneet yhdessä.
Rakkaudellinen alkuseurakunta ei tarjonnut mitään ei-juutalaisille.
Yhtäkkiä Pietari tajusi, -
ettei Jumala katsonut henkilöön.
Ne ihmiset, jotka häntä pelkäävät, -
ovat hänelle otollisia.
Pietari alkoi julistaa Jeesusta pakanoille.
Hän kertoi, mitä hyvää Jeesus oli tehnyt -
ja kuinka hän oli vapauttanut ihmisiä.
Pyhä Henki täytti heidät, ja he alkoivat puhua kielillä.
Pietari kysyi, miten pakanoilta voidaan kieltää kaste, -
jos he jo saivat Pyhän Hengen?
Pietari ei ollut aikonut antaa heille kastetta.
Hän ei tiennyt, miten pakanoita voitaisiin kastaa.
Hän julisti pakanoille, mutta hän ei aikonut kastaa heitä.
Kun Pyhä Henki lankesi, Pietari kysyi, miksi heitä ei voisi kastaa.
He olivat saaneet saman Hengen, joten Pietari kastoi heidät.
Hän otti heidät seurakuntaan. Uutiset kiirivät nopeasti.
Jerusalem oli kaaoksen vallassa.
"Pietari! Kuinka saatoit kastaa pakanoita?"
Kirkolta puuttui näky pakanoiden suhteen.
Kiitos Herralle, että hän rakastaa myös kansakuntia.
Syntyi kiistaa.
Sitten Pietari alkoi kertoa, mitä oli tapahtunut.
Tarina vakuutti kuulijat siitä, että Jumala oli kaiken takana.
Silloin he alkoivat hyväksyä pakanoita seurakuntansa jäseniksi.
He alkoivat julistaa evankeliumia Israelissa asuville pakanoille.
Se oli toisiin kulttuureihin ulottuvan lähetystyön alku.
Luvussa 13 Jumala käskee erottaa Paavalin ja Barnabbaan työhön, -
jota hän oli varannut heille kansakuntien joukossa.
Lähetystyön aika oli alkanut.
Kun he matkustivat eri maihin, -
Paavali ei ympärileikannut pakanoita.
Hän tapasi Jerusalemissa käyneitä ihmisiä.
Jerusalemin seurakunta oli alkanut opettaa, -
että uskontulleet pakanat piti ympärileikata ja että heidän piti -
noudattaa juutalaisia lakeja.
Syntyi riitaa, kun kuultiin, ettei Paavali toiminut samoin.
Näettekö, kuinka seurakunta sai lisää ilmestystietoa?
Sen ymmärrys ja rakkaus kasvoivat.
Sen näky laajeni.
Sen auktoriteetti ei kuitenkaan kasvanut, -
koska lähetit toimivat paikallisseurakunnassa.
Monet teistä ovat lähetyssaarnaajien satoa.
Kerron teille lähetyskirkkojen ongelmista.
Pietarin matkat loivat kirkkokuntia.
Seurakunta ei ollut enää yhdessä paikassa, vaan monessa.
Kirkkokunta ei voi valloittaa maata, -
koska se istuttaa yleensä yhden seurakunnan yhdelle paikkakunnalle.
Se ei sitoudu maa-alueen valloittamiseen eikä kulttuurin, -
hallinnon ja epäoikeudenmukaisuuden muuttamiseen.
Niihin voi kuulua tuhansia jäsenseurakuntia, -
mutta ne eivät liity yhteen valloittaakseen koko kaupungin.
Ne tuntevat yhteyttä toisessa kaupungissa olevaan seurakuntaan, -
eivätkä saman kaupungin seurakuntiin.
Naapuriseurakuntia vältellään, jos ne eivät ole samaa kirkkokuntaa.
500 seurakunnasta ehkä vain kaksi kuuluu kirkkokuntaamme, -
joten koemme yhteyttä vain niihin.
Meiltä puuttuu yhteinen tarkoitus.
Erottelemme seurakunnat kirkkokuntien perusteella.
Jumala haluaa, että teemme kaupungeistamme Jumalan majoja.
Kaikkien kaupungin seurakunnissa olevien ihmisten -
on etsittävä taivaiden aukeamista ja Jumalan läsnäolon ilmestymistä.
Ei ole kyse kirkkokunnasta, rodusta eikä kansallisuudesta, -
vaan Jumalan valtakunnan tuomisesta maan päälle.
Lähetyskirkko ei ole yhtään tätä parempi.
Silläkin on toki oma tehtävänsä.
Lähetyskirkko voi kerätä 10 000 dollarin kolehdin Sudaniin, -
vaikka naapuriseurakunnan katto olisi vaurioittunut myrskyssä.
Sinne seurakunta lähettää pelkän kortin.
Se haluaa tukea lähetystyöteki- jäänsä Sudanissa.
eikä se koe yhteyttä naapureihinsa, vaikka niiden kanssa se voisi -
valloittaa kaupunkinsa.
Jumala haluaa Kristuksen ruumin yhdistyvän -
ja tuovan Jumalan läsnäolon keskuuteensa.
Daavidin maja ei liity vain ylistykseen ja rukoukseen, -
vaan myös Hengen yhteyteen ja toinen toistemme palvelemiseen.
Herra tulee korjaamaan sen Daavidin majan, -
jossa leeviläiset toivat Jumalan läsnäolon alas kansan keskuuteen.
Sitä Jumala haluaa.
Suomennos: Hanna Tischer